ფარისევლობა ერთერთი ასეთი თესლია. ის ჩვენშია, და მხოლოდ ჩვენ ვირჩევთ მისი კულტივაციის ხარისხს. ეკლესიას არ შეუძლია ეს გააკეთოს ჩვენს ნცვლად. მას შეუზლია მხოლოდ მიგანიშნოს, დაგეხმაროს. საერთოდ ეკლესია ინსტიტუციაა. ის ადამიანის შექმნილია და არა ღმერთის. ადამიანი კი ღმერთმა თავის თავისუფალ სახედ შექმნა და არა მონად, თუ რაღაც სეზონური ბოსტნეულის სახეობად, რომლის ერთად ერთი მოვალეობაა მზეს უყუროს იმის მოლოდინში, წყალს როდის დაუსხავენ. ნებისმიერი პრაქტიკა მიმართული თავისუფალი არჩევანის წინააღმდეგ ჩემთვის ცდება ღვთაებრივს და ჩვეულებრივ მიწიერ ინსტიტუციონალურ ფარისევლობად ტრანსფორმირდება. დანარჩენი ყველაფერი, რასაც ჩვენ ყოველდღიურად ვუყურებთ მხოლოდ ამ დიდი ფარისევლობის ჩვენს მზერაში ასხლეტილი ნამსხვრევებია, ელიაზე მშენებარე ეკლესიის ასაშენებლად შესაწირავ ყუთში ჩაყრილი ხურდა ფულივით.